Torra (Scacchi)

A torra hè una pezza di u ghjocu di scacchi. Si pò move orizontalmente o verticalmente. A torra ùn pò micca saltà annantu à quell'altre pezze. 

Ogni campu pussede due torre. À l'iniziu di a partita, a torra hè piazzata annantu à e cantarelle A1 è H1 per i bianchi è A8 è H8 per i neri.

U valore di a torra hè: cinque punti (o 5 pioni). Due torre inseme sò cunsiderate appena più putenti chè a Regina (valore = 9). 

Un muvimentu particulare di a Torra, chì si effettueghja incù u Rè, si chjama arruccamentu (maiore o minore). Issu muvimentu particulare serve per mette u Rè in una pusizione più sicura (più laterale, cupertu da pioni è affiancatu da una Torra in pusizione più centrale).

 Ligami 
 U situ di a liga corsa di scacchi 
 Lessicu francese-corsu di i scacchi 

 Da vede dinù 
 u ghjocu di Scacchi
 u Cavaddu (Scacchi)

Categoria:Scacchi